בובה חדשה, שמשווקת באחת הרשתות האמריקניות הגדולות לקראת צאתה של הגרסה הקולנועית החדשה לקלאסיקה המונפשת "היפה והחיה" בכיכובה של אמה ווטסון, מבלבלת את הגולשים שטוענים כי היא נראית בדיוק כמו ג'סטין ביבר . רואים את הדמיון?
כמיטב המסורת, השבוע נפתח בעד דילמה הרת גורל שמפלגת את הרשת לשניים, והפעם: בובת "בל" חדשה מצליחה לעורר סערה קטנה בטוויטר, כשמתברר שבמקום להיות העתק של השחקנית אמה ווטסון (הרמיוני מ"הארי פוטר" כמובן) - המגלמת את התפקיד הראשי בגרסה הקולועית החדש ל"יפה והחיה", היא נראית בדיוק כמו אליל הנוער המתעתד להופיע בארץ - ג'סטין ביבר.
הסרט המצופה עתיד לעלות לאקרנים בחודש מארס הקרוב, וב"דיסני" כבר עובדים חזק על מרצ'נדייז - בין היתר, על בובות של דמיות מתוך הסרט. ברשת החנויות האמריקנית "ג'יי.סי פני", משווקת בובת "בל" שכזו, המבוססת על ווטסון, כשהיא לבושה בשמלה הצהובה האיקונית מתוך הסרט. אבל מי שמביט בה מקרוב - יכול לזהות די בקלות דמיון מוזר לג'סטין ביבר, עם קו מצח גבוה במיוחד ותווי פנים שלא מזכירים את השחקנית בשום אופן.
תמונות של הבובה הועלו במהירות לרשתות החברתיות - בהן פליקר וטוויטר, שם צייצו משתמשים למשל: "הרגע הזה שבו אתה מזמין בובה של אמה ווטסון ברשת, ומקבל במקומה בובה של ג'סטין ביבר בשמלה צהובה ופאה". אחרים צייצו כי הבובה מזכירה יותר את דמותו של הלורד פרקווד מסדרת סרטי "שרק", ומתקוממים על העוול שנעשה לשחקנית הצעירה.
אחד הראשונים שהסבו את תשומת הלב לתקרית הבובה, הוא מורה מקולורדו בשם וויליאם הרינגטון, שנתקל בה בסניף מקומי של רשת ג'יי.סי פני, וסיפר כי הבובה משווקת שם כ"גרסה פחות זוהרת ויוקרתית של הבובה האמיתית". יחד עם זאת, לטענתו מדובר במוצר של חברת "דיסני", ולכן לא ברור למה הדמות שלה ווטסון עוותה באופן כזה. "מישהו שם החליט שהדמיון לאמה יהיה מקרי בהחלט", אמר הרינגטון, "הבובה לא נראית בשום אופן כמו השחקנית המוכשרת והיפה שמגלמת את בל בסרט".